CELEX: 62014TN0712
Language: fi
Date: 2014-10-07 00:00:00
Title: Asia T-712/14: Kanne 7.10.2014 – CEAHR v. komissio

12.1.2015   
            
            
               FI
            
            
               Euroopan unionin virallinen lehti
            
            
               C 7/36
            
         Kanne 7.10.2014 – CEAHR v. komissio
   (Asia T-712/14)
   (2015/C 007/41)
   Oikeudenkäyntikieli: englanti
   
      Asianosaiset
   
   
      Kantaja: Confédération Européenne des Associations d’Horlogers-Réparateurs (CEAHR) (Bryssel, Belgia) (edustajat: asianajajat P. Mathijsen ja P. Dyrberg)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan 29.7.2014 tehdyn Euroopan komission päätöksen C(2014) final
            
         
               —
            
            
               velvoittamaan Euroopan komission korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kantaja vaatii kanteellaan unionin yleistä tuomioistuinta kumoamaan asiassa AT.39097 – Watch Repair 29.7.2014 tehdyn komission päätöksen C(2014) 5462 final, jolla komissio hylkäsi kantajan asetuksen N:o 773/2004 (1) 7 artiklan 2 kohdan nojalla tekemän kantelun, joka koskee useiden arvo- ja ylellisyysrannekellojen valmistajien kieltäytymistä varaosien toimittamisesta itsenäisille korjaajille.
   Kantaja esittää kanteensa tueksi, että i) komission toteamukset perustuvat ilmeisiin arviointivirheisiin sekä oikeudellisten seikkojen että tosiseikkojen osalta, ii) että riidanalaisessa päätöksessä ei esitetä asianmukaisia perusteluja komission toteamuksille ja iii) että riidanalainen päätös on sellaisen menettelyn tulos, jossa komissio ei tarkastellut huolellisesti kantelussa esitettyjä oikeudellisia seikkoja ja tosiseikkoja, mikä loukkaa kantajan oikeutta hyvään hallintoon.
   
      (1)  [SEUT 101] ja [SEUT 102] artiklan mukaisten komission menettelyjen kulusta 7.4.2004 annettu neuvoston asetus (EY) N:o 773/2004 (EUVL L 123, s. 18).